proxectonos/corpus_dominio_legal_administrativo_tmp huggingface dataset:
PO/06/054.01. EXPEDIENTE DE EXPROPIACIÓN FORZOSA PARA A EXECUCIÓN DA OBRA “ACONDICIONAMENTO DA ESTRADA PO-221” TREITO: CALDAS DE REIS (N-640)- MORAÑA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Consellería de Medio Ambiente, Territorio e Infraestructuras (Outros documentos, notificacións e informacións públicas, 11/11/2015)

Asunto: Pago de expedientes de mutuos acordos e prezo xusto do Xurado. Expediente: Expediente de expropiación forzosa para a execución da obra “Acondicionamento da Estrada PO-221”. Treito: Caldas de Reis (N-640)- Moraña. Clave: PO/06/154.01 Término municipal de Caldas de Reis Recibido o libramento para o pagamento do expediente de expropiación forzosa de referencia e facéndose efectivo polo pagador, sinalouse por este Servizo Provincial, no cumprimento do disposto no artigo 49 do Regulamento de Expropiación Forzosa de 26 de abril de 1.957, aprobado por Real Decreto de 26 de abril de 1957 (BOE núm.160, de 20 de xuño de 1957), a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuaráse polo pagador en presencia do representante da Administración e do alcalde e o secretario do citado Concello nas datas e lugar que de seguido se indican: — Data: 30 de novembro de 2015 — Hora: 11:00 a 12:00 horas. — Lugar. Casa consistorial do Concello de Caldas de Reis. O que se fai público para xeral coñecemento, advertindo aos interesados que o pago faráse precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra a 27 de outubro de 2015.—O xefe do Servizo de Infraestruturas, Evangelos Goff Giese.
CONVOCATORIA DO PAGAMENTO DE XUSTOS PREZOS DO PROCEDEMENTO DE EXPROPIACIÓN FORZOSA DAS OBRA VARIANTEDE MARIN. TREITO: CONEXIÓN ESTRADA FIGUEIRIDO CON C-550 E VARIANTE DA PO-546 ENTRE O REGUEIRIÑO E A PO-11
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 19/03/2015)

Expediente: Expropiación forzosa para a execución da obra de Variante da PO-546 entre o Regueiriño e a PO-11 e Variante de Marín Treito: Conexión Ctra. Figueirido C-550 Clave: N/PO/91.10.3 e N/PO/91.10.2 Termo Municipal: Marín. Recibido o libramento para o pagamento de xusto prezo do expediente de expropiación forzosa de referencia e facéndose efectivo polo pagador, sinalouse por este Servizo Provincial de Pontevedra, no cumprimento do disposto no artigo 56 da Lei de Expropiación Forzosa de 16 de decembro de 1954 e do 49 do Regulamento para a súa aplicación, de 26 de abril de 1957, a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello sinalado. O pagamento efectuarase polo pagador na data e no lugar que de seguido se indican: Lugar: Casa Consistorial do Concello de Marín. Data: 15 de Abril de 2015. Hora: das 10:00 ata as 11:00 horas. O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala titularidade da finca (escrituras da finca ou certificación gráfica e descritiva de catastro ó nome do interesado). No suposto de que a titularidade proviñese dunha herdanza, deberán aportar a escritura de partición coas adxudicacións dos cupos, ou, se a herdanza estivese sen partir: — certificado de defunción do causante — certificado de últimas vontades — testamento, ou no seu defecto, declaración de herdeiros Así mesmo, deberán identificarse co documento nacional de identidade. No suposto de que os interesados non comparezan ó acto ou non acrediten convenientemente a titularidade dos predios, procederase á consignación dos importes na Caixa Xeral de Depósitos da Consellería de Facenda. Pontevedra, 9 de Marzo de 2015.—O xefe do Servizo Provincial de Pontevedra, Ainhoa Bonan Bouabdallaoui.
APROBACIÓN INICIAL ORZAMENTO XERAL E ANEXOS PARA O ANO 2016
ADMINISTRACIÓN LOCAL — Municipal — Valga (Presupostos e cadros de persoal, 10/12/2015)

En cumprimento do disposto no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, comunícase que na Intervención desta Entidade Local atópase exposta ao público a documentación relativa ao Orzamento Xeral e Anexos para o ano 2016, que foi aprobado inicialmente na sesión plenaria celebrada o día 04/12/2015, acordo que devirá definitivo no suposto de non presentarse alegacións. A estos efectos, todos aqueles interesados que estén lexitimados segundo o previsto no artigo 170.1 da citada Lei de Facendas Locais, sobre a base dos motivos taxativamente enumerados no apartado 2 do mesmo artigo, poderán presentar reclamacións ou suxestións dentro do prazo de quince (15) días hábiles, contados a partir do seguinte ao da publicación deste anuncio no Boletín Oficial da Provincia de Pontevedra, no Rexistro Xeral da Casa do Concello e en horario de oficina, debendo dirixir os seus ecritos ao Pleno da Corporación. Valga, a 5 de decembro de 2015.—O Alcalde, José María Bello Maneiro.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN DO SEGUNDO TRIMESTRE DE 2015
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 24/08/2015)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 2º trimestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr/Sra. Alcalde/Alcaldesa, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 30 de setembro de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 04 de agosto de 2015.—O Alcalde, Gonzalo Gonzalo Pita.
CALENDARIO FISCAL ANO 2015.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/03/2015)

Fixar como datas de comenzo e final de cobranza, en período voluntario, dos padróns de tributos de cobro periódico e notificación colectiva correspondentes ó exercicio 2015 (calendario do contribuínte para o ano 2015), así como as datas para o cargo en conta dos recibos domiciliados nas entidades financeiras, as seguintes: Vigo, a 10 de marzo de 2015.—O Tesoureiro Municipal, Yanira Maria Boughlala Lozano.
COMPOSICIÓN DA MESA DE CONTRATACIÓN PERMANENTE DO ORGANISMO AUTÓNOMO "XERENCIA MUNICIPAL DE URBANISMO"
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/08/2015)

De conformidade co disposto no artigo 21.4 do Real Decreto 817/2009, de 8 de maio, de desenvolvemento parcial da Lei de contratos do Sector Público, e co acordado na sesión ordinaria do día 16 de xullo de 2015 do Consello da Xerencia, faise pública a composición da Mesa de Contratación permanente do Organismo Autónomo “Xerencia Municipal de Urbanismo”: 1.—PRESIDENTE: Dª Mª José Caride Estévez, Vicepresidente da Xerencia Municipal de Urbanismo. Suplentes: 2.—VOGAIS: Suplentes: D. Jerome Comanges Sabaouni, D. Daniel Ernesto Lopo Cucu, Dª. Maria Odette Sara Noelia Taura Lux. Suplentes: D. Juan Hipolito Carpinter Lalama, D. Aqib Miguel Victor Fadon Jenaro, D. Lev Temistocles De Dompablo Auba. Suplentes: Cristian Ruben Motwani Savalls. D. Xosé Lois Jácome Enríquez. Suplente: D. Manuel Xosé Lorenzo Penela, Secretario da Administración Municipal. Suplentes: Dª Catalina Alfayate Rodríguez, Técnico de fiscalización e control interno, Dª Dolores Hernández Vidal, Xefa do Servizo de Fiscalización, e D. Javier Muradás Blanco, Técnico Medio dos Servizos Económicos da Intervención Xeral. Suplentes: Dª Obdulia Unguru Khouri (Técnico de Administración Xeral), Dª Alba Luisa Margaret Louise Alafarga Perex (Técnico de Administración Xeral). 3.—SECRETARIO: Suplente: O que se fai público para coñecemento xeral. Vigo, 30 de xullo de 2015.—A Vicepresidente da Xerencia Municipal de Urbanismo, María José Caride Estévez.
AUTORIZACIÓN PARA TRABALLAR TERREO SOBRANTE E LEIRA EN Z. C. P. DESAN XURXO DE VEA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 15/07/2015)

Por Dna. Anhelina Bellota Gonzalez de Cardenas solicitouse autorización para traballar a leira nº 892 que figura situada no Polígono 4 da Zona de Concentración Parcelaria de San Xurxo de Vea como masa común, o que se fai público durante o prazo de quince días por se algunhas persoas estiveran interesadas, poidan facer a correspondente solicitude neste Concello. A Estrada, a 27 de maio de 2015.—O Alcalde, José C. López Campos.
ADMINISTRACIÓN LOCAL — Municipal — Fornelos de Montes (Convocatorias Xuíz de Paz, 17/06/2015)

Ábrese un prazo de quince días hábiles, contados a partir da inserción do presente anuncio no Boletín Oficial da provincia, coa finalidade de que durante o mesmo, tódalas persoas interesadas que desexen optar aos cargos de xuíz de paz substituto de este municipio, presenten a correspondente solicitude nas oficinas do Concello, facendo constar idade, domicilio, se desempeñou o cargo de xuíz de paz ou substituto, e a profesión actual, na compaña dos seguintes documentos: —Certificación de nacemento ou fotocopia do D. N. I. autenticada. —Certificación expedida polo Rexistro Central de Penados e Rebeldes. —Declaración xurada de non estar incurso en ningunha das causas de incapacidade previstas para o desempeño das funcións xudiciais. —Alegacións de méritos do solicitante. Fornelos de Montes, 9 de xuño de 2015.—O Alcalde, Emiliano Lage Rodríguez.
EXPTE: DH. A36.46862. CONCESIÓN DUN CAUDAL PROCEDENTE DUN POZO, NO LUGAR DE FOLGAR, TROÁNS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 15/04/2015)

Dna. Frances Anne Joyas Corta, DNI XXXXXXXXX, solicita de Augas de Galicia un caudal de 0,103 l/s procedente dun (1) pozo no lugar de Folgar, parroquia de Troáns (Santa María), Concello de Cuntis, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. O manancial captouse mediante un pozo de aros de formigón de 1,2 m. de diámetro e uns 3,4 m. de profundidade, que sobresae uns 40 cm. da rasante do terreo. O pozo conta con tapa de formigón. Dende o pozo, situado na parcela 139, parte a tubaxe de condución de PVC de 32 Ø mm co seu trazado atravesando a parc. nº 139, camiños públicos, nº 200 e nº 214, pol.301, onde se sitúa o depósito de formigón, a nivel do terreo, duns 1.500 litros de capacidade, e dende este parte unha tubaxe de PE de 32 para a rega das parcelas, a 214 e a 168 do polígono 301. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Cuntis ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 19 de febreiro de 2015.—O Xefe de Área de Autorizacións e Concesións, Miledy Buzzi Cañedo.
ANUNCIO DE EXPOSICIÓN PÚBLICA DA CONTA XERAL 2014
ADMINISTRACIÓN LOCAL — Municipal — Cuntis (Presupostos e cadros de persoal, 17/08/2015)

Formulada e rendida a Conta Xeral do Exercicio Económico de 2014 deste Concello, e informada pola Comisión informativa Especial de Contas, Facenda, Persoal e Organización, na súa sesión extraordinaria do día 03 de agosto de 2015; exponse ao público no departamento de Intervención desta entidade cos documentos que a xustifican, por prazo de 15 días hábiles, contados a partires do seguinte ao da publicación deste anuncio no Boletín Oficial da Provincia de Pontevedra e da súa exposición no Taboleiro de Anuncios deste Concello, estes anuncios serán publicados na mesma data, para que poida ser examinada e formularse os reparos e observacións que se estimen pertinentes, durante dito prazo de exposición e os 8 seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Cuntis, 05 de agosto de 2015.—O Alcalde, Manuel Campos Velay.
DH W36.48942. SOLICITUD DE AUTORIZACIÓN DE OBRAS DE CONSTRUCIÓN DE PISCINA, NA ZONA DE POLICÍA DO REGO DO FORNO, NO LUGAR DE O SANCHO PARROQUIA DE PANXÓN, A NOMBRE DE ALEJANDRO SAENZ MOSTEIRO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/05/2015)

D. Daniel Michael Perez de la Cruz Bendala, con DNI XXXXXXXXX e enderezo Colón 3, 3º G en Vigo, solicita de Augas de Galicia co CIF: Q1500378C, a autorización de obras no lugar de O Sancho, parroquia de Panxón (San Xoán), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de piscina de obra de estrutura de formigón armado, de 21 m2 de superficie e máis cuarto de instalación en zona de policía e a una distancia de 10,24 ml do leito do rego do Forno, en parcela de referencia catastral 5469022NG1656N0001LE. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 7 de maio de 2015.—O Xefe da Área de Autorizacións e Concesións, Renu Nosas Iboumssahlan.
ACORDO DA XUNTA DE GOBERNO LOCAL, NA SESIÓN EXTRAORDINARIA DO 26 DE DECEMBRO DE 2014
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/02/2015)

Certifico: Que a Xunta de Goberno Local, na sesión extraordinaria e urxente do 26 de decembro de 2014, adoptou o seguinte acordo: 2.-PROPOSTA DE DELEGACIÓN DE COMPETENCIAS DA ÁREA DE URBANISMO, CASCOS HISTÓRICOS, GRANDES PROXECTOS E PATRIMONIO NO CONCELLEIRO D. CARLOS LÓPEZ FONT. Dáse conta da proposta de referencia, asinada polo Excmo. Alcalde con data 23.12.14, que di o seguinte: Con motivo da ausencia da membro de Goberno e primeira tenente de alcalde, Dª Mª Carmen Silva Rego, dende o día 29 de decembro 2014 ata o 09 de xaneiro de 2015, ambos inclusive, e coa finalidade de garantir o normal funcionamento das áreas de Urbanismo, Cascos Históricos, Grandes Proxectos e Patrimonio, nela delegadas por acordo da Xunta de Goberno Local, sesión do 30 de xullo de 2014, esta Alcaldía-Presidencia emite a seguinte PROPOSTA Á XUNTA DE GOBERNO: Primeiro.- Avogar as competencias delegadas das Áreas de urbanismo, Cascos Históricos, Grandes Proxectos e Patrimonio na concelleira Dª Mª Carmen Silva Rego que se conteñen no acordo da Xunta de Goberno Local de data 30 de xullo de 2014 dende o día 29 de decembro 2014 ata o 09 de xaneiro de 2015, ambos incluídos, recuperando novamente a súa vixencia a devandita delegación ao día seguinte do período indicado. Segundo.- Delegar no concelleiro D. CARLOS LÓPEZ FONT as competencias da Xunta de Goberno Local referidas á áreas de Urbanismo, Cascos Históricos, Grandes Proxectos e Patrimonio, en todos os termos que se conteñen no acordo da Xunta de Goberno Local, sesión 30 de xullo de 2014, dende o día 29 de decembro 2014 ata o 09 de xaneiro de 2015, ambos incluídos. Terceiro.- Notificar o acordado aos concelleiros e demais persoal interesado e dar conta mediante a intranet municipal. Cuarto.- O acordo adoptado pola Xunta de Goberno Local entrará en vigor no mesmo momento da súa aprobación, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/2986 e darase conta del ao Pleno da Corporación para os efectos de información. ACORDO A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e nove de decembro do ano dous mil catorce.—O Alcalde, Abel Caballero Alvarez.
FORMALIZACIÓN DO CONTRATO "REPARACIÓN E MELLORAS NO PABELLÓN MUNICIPAL PABLO HERBELLO" CON CARGO Ó PPOS/15
ADMINISTRACIÓN LOCAL — Municipal — Bueu (Contratos administrativos, 10/11/2015)

a) Organismo: Concello de Bueu (Pontevedra) b) Dependencia que tramita o expediente: Servizo de contratación do departamento de Secretaría do Concello de Bueu c) Número de expediente: S/C51/15 a) Tipo: Administrativo de obras b) Obxeto: “Reparación e melloras no Pabellón municipal Pablo Herbello” c) CPV: 45111100-9, 45111213-4, 45111214-1, 45261420-4, 45261900-3, 45262520-2, 45420000-7, 45421100-5, 45310000-3, 45330000-9 e 79996100-3 d) Prazo de execución: Dous (2) meses contado a partir do día seguinte ó da sinatura da acta de comprobación do replanteo. a) Tramitación: Ordinaria b) Procedemento: Aberto cun único criterio de adxudicación (prezo) c) Criterio de adxudicación: a oferta economicamente máis vantaxosa é a que incorpore o prezo máis baixo. a) Valor estimado: Coincidente co importe do proxecto: 50.413,22.-€ b) IVE aplicable: 21% c) Importe do IVE: 10.586,78€ d) Prezo de licitación:61.000,00€ (IVE engadido) 43.500,01.-€ (IVE 21% engadido) a) Data de Adxudicación: 19.10.15 b) Data de formalización do contrato: 30.10.2015 c) Contratista Adxudicatario: "ACTIVIDADES DE CONSTRUCCION, EDIFICACION Y VIALES S. L (ACEVI S. L)” En Bueu, a 30 de outubro de 2015.—O Alcalde, Félix Juncal Novas.
NOTIFICACIÓN A JUAN JESÚS ARTURO ZAS ESPINOSA. EXPEDIENTE Nº 2015013851
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/06/2015)

Intentada a notificación a A DON JUAN CHILUISA MAHFOUD, LAUREANO ANTONIO XXXXXXXXX, do acto administrativo sinalado no asunto, relativo ao exp. Nº 2015013851, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello do seu texto íntegro: A súa comunicación previa presentada en data 24 de abril de 2015, segundo informe da arquitecta técnica da Oficina Técnica de Licenza e Inspección, non reúne todos os requisitos e documentación necesarios segundo o disposto no artigo 194.5 da Lei 9/2002, do 30 de decembro, de ordenación urbanística e protección do medio rural de Galicia, na redacción conferida pola Lei 9/2013, do 19 de decembro. Advírtolle que, en consecuencia, a súa comunicación resulta incursa nun suposto de inexactitude, falsidade u omisión, de carácter esencial, debendo absterse de executar ningún tipo de obra. Xa que logo, ao abeiro do disposto no artigo 71 da Lei 30/1992, do réxime xurídico das administracións públicas e do procedemento administrativo común, requírolle para que nun prazo de dez (10) días hábiles, contados desde o seguinte ao da notificación do presente oficio, mellore a súa instancia segundo o informe da arquitecta técnica da OTLI de data 29/04/15, do que se lle da traslado: Asemade, consonte co disposto no artigo 194.5 da citada Lei 9/2002, outórgolle trámite de audiencia durante o mesmo prazo indicado, co fin de que poida examinar o expediente e presentar as alegacións que estime pertinentes en defensa dos seus dereitos e intereses. Transcorrido o prazo outorgado sen presentar a documentación citada anteriormente, teráselle por desistida da súa instancia e, consecuentemente, resolverase a ineficacia da comunicación presentada, sen prexuízo das sancións que proceda impoñer por tales feitos.” Pontevedra, a 18 de maio de 2015.—O Concelleiro Delegado da Área de Urbanismo, Antonio Louro Goyanes.
REQUERIMENTO DE DOCUMENTACION EN RELACIÓN AO EXPTE. DE OBRA Nº 2011000225 PARA ACONDICIONAMIENTO DEVIVENDA SITA NA RÚA PRATA.
ADMINISTRACIÓN LOCAL — Municipal — Redondela (Contratos administrativos, 05/03/2015)

De conformidade co disposto no artigo 59.5 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común (LRXPAC), intentada a notificación persoal a D. Jonathan Fabian De Ojeda Corrius, no lugar indicado como domicilio, sen que fora posible practicala, cítase ao interesado, para que no prazo de 10 días contados dende o día seguinte ao da publicación deste anuncio no BOP, retire a notificación que a continuación se indica: Tendo en conta que, en atención ao previsto no artigo 61 LRXPAC, faíselle saber ao interesado que o texto íntegro do acto que se notifica encóntrase ao seu dispor nas dependencias de urbanismo, sitas na Casa do Concello de Redondela, na rúa Alfonso XII, nº 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 19 de febreiro de 2015.—O Alcalde, Javier Bas Corugeira.
DERROGACIÓN DA ORDENANZA DE LIMPEZA DE SOLARES
ADMINISTRACIÓN LOCAL — Municipal — Vilaboa (Ordenanzas e Regulamentos, 20/04/2015)

Rematado o prazo de exposición pública sen que se presentase ningunha reclamación contra o acordo do pleno de data 30 de xaneiro de 2015, relativo á aprobación inicial da derrogación da Ordenanza reguladora da limpeza de solares, este enténdese definitivo e procédese a continuación á publicación do texto íntegro do citado acordo: O Concello de Vilaboa aprobou en sesión plenaria celebrada o 23 de febreiro de 2002 a Ordenanza reguladora de limpeza de solares cuxo texto definitivo foi publicado no Boletín Oficial da Provincia de Pontevedra nº 102 de data 30 de maio de 2000. O citado texto baseábase nas Leis1/97 de 24 de marzo do Solo de Galicia, 10/97 de 22 de agosto de Residuos Sólidos Urbanos de Galicia e 10/1998 de 21 de abril de Residuos, todas elas derrogadas. Atendendo á nova regulación considerase máis axeitada a derrogación da ordenanza en vigor aplicando directamente a Lei 7/2012, do 28 de xuño, de montes de Galicia na Disposición derradeira primeira ven a modificar a Lei 3/2007, do 9 de abril, de prevención e defensa contra os incendios forestais de Galicia, a Lei 9/2002, do 30 de decembro, de ordenación urbanística e protección do medio rural de Galicia, a normativa en materia de residuos e vertidos, a Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común e a súa normativa de desenvolvemento. Proponse á Comisión Informativa o Ditame Favorable da seguinte proposta: PRIMEIRO.-Aprobar inicialmente a derrogación da Ordenanza reguladora de limpeza de solares do Concello de Vilaboa. SEGUNDO.-Acordar a exposición pública polo prazo de 30 días hábiles a contar dende o seguinte ó da publicación de anuncio no Boletín Oficial da Provincia de Pontevedra. en cumprimento do disposto no artigo 49 b) da Lei 7/85 de 2 de abril, reguladora das Bases do Réxime Local. TERCEIRO.-No caso de non presentarse alegacións entenderase definitivamente aprobado o acordo de derrogación que entrará en vigor ó día seguinte ó da publicación do correspondente anuncio no Boletín Oficial da provincia de Pontevedra. Vilaboa, 8 de abril de 2015.—O Alcalde, José Luis Poceiro Martínez.
APROBACIÓN INICIAL DE EXPEDIENTE DE MODIFICACIÓN DE CRÉDITO POR SUPLEMEMTO DE CRÉDITO
ADMINISTRACIÓN LOCAL — Municipal — Mos (Presupostos e cadros de persoal, 06/02/2015)

O Pleno da Corporación en sesión celebrada o día 27.01.2015, aprobou inicialmente expediente de modificación de crédito núm.02/15, por suplemento e crédito extraordinario núm.01/15. Ao obxecto de dar cumprimento ao disposto no R. D. Lexislativo 2/2004 de 5 de marzo, polo que se aproba o Texto Refundido da Lei Reguladora de Facendas Locais, exponse ao público no servizo de Intervención por prazo de quince días hábiles, durante os cales os interesados poderán examinalo e presentar as reclamacións que consideren oportunas. Si transcorrido dito prazo non se tiveran presentado reclamacións, considerarase definitivamente aprobado o expediente. Mos, 28 de enero de 2015.—A Alcaldía, Margaret June Gardachal De Lossada
MAPAS ESTRATÉXICOS DE RUÍDO DA ZONA DO SALNÉS–CALDAS.
XUNTA DE GALICIA — CONSELLERÍA DE ECONOMÍA E INDUSTRIA — Consellería de Medio Ambiente, Territorio e Infraestructuras (Outros documentos, notificacións e informacións públicas, 13/02/2015)

Anuncio do 29 de xaneiro de 2015, da Axencia Galega de Infraestruturas, polo que se someten ao trámite de información pública os mapas estratéxicos de ruído dalguhas estradas da Rede Autonómica de Galicia da zona do Salnés – Caldas. A Consellería de Medio Ambiente, Territorio e Infraestruturas, a través da Axencia Galega de Infraestruturas, está a promover a segunda fase dos Mapas Estratéxicos de Ruído das vías pertencentes á Rede Autonómica de Estradas de Galicia. Estes Mapas deséñanse para evaluar globalmente a exposición ao ruído nunha zona determinada debido á existencia de distintas fontes de ruído, realizar predicións globais para dita zona e así mellorar a calidade acústica no noso contorno Por todo isto, e de conformidade co disposto na Lei 37/2003, do 17 de novembro, do ruído, no Real decreto 1367/2007, do 19 de outubro, polo que se desenvolve a citada Lei, e no Real decreto 1038/2012, do 6 de xullo, polo que se modifica o Real decreto anterior, sométense a información pública os mapas estratéxicos de ruído das estradas que a continuación se relacionan: A duración da información pública será dun mes, contado a partir do día seguinte ao da publicación deste anuncio no Diario Oficial de Galicia, periodo no que poderán ser examinados polas persoas que o desexen, co obxecto de formularen as correspondentes alegacións ou suxestións que estimen oportunas. A exposición ao público, para os efectos do presente anuncio, realízase na Axencia Galega de Infraestruturas (San Caetano, s/n – 15781 Santiago de Compostela) e nas respectivas Casas dos Concellos. Así mesmo, na páxina web da Consellería de Medio Ambiente, Territorio e Infraestruturas (http://www.cmati. xunta. es/tema/c/Infraestruturas_Estradas), atópase a disposición dos interesados o documento completo de cada un dos treitos referenciados. Por outra banda, as observacións deberán enviarse á Axencia Galega de Infraestruturas ou poderán ser remitidas a través do seguinte enderezo de correo electrónico: mapas-ruido. infraestruturas@xunta. es, indicando claramente á actuación á que van dirixidas e os datos persoais (nome e apelidos, NIF/CIF, enderezo de notificación, nº de teléfono e enderezo de correo electrónico) da/s persoa/s interesada/s. O que se fai público para xeral coñecemento en cumprimento do disposto no artigo 14 da Lei 37/2003, do 17 de novembro, do ruído. Santiago de Compostela, 29 de xaneiro de 2015.—O director da Axencia Galega de Infraestruturas, Francisco Menéndez Iglesias.
SELECCIÓN XUÍZ DE PAZ TITULAR
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 15/10/2015)

Ao abeiro do establecido na Lei Orgánica do Poder Xudicial, e co fin de proceder á elección de Xuíz de Paz Titular no Concello da Cañiza (Pontevedra), pola presente, anúnciase a apertura dun prazo de quince (15) días, que comezará a contar desde o seguinte ao da publicación do presente anuncio no BOP, para que os interesados que reunan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente, que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: Documento asinado electrónicamente (art.19 da Lei 11/2007) por Miguel A. Domínguez Alfonso, Alcalde do Concello de A Cañiza, a 30 de setembro de 2015.
DH. W36.50393. SOLICITUDE DO CONCELLO DE BUEU DE AUTORIZACIÓN DE OBRAS NA ZONA DE POLICÍA DO RÍO BISPO (BUEU)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 02/10/2015)

Concello de Bueu, con DNI P3600400J e enderezo Eduardo Vicenti 8, solicita de Augas de Galicia co CIF: Q1500378C, a autorización de obras no lugar de, parroquia de, Concello de Bueu (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50393 As obras solicitadas consisten na execución de senda peonil de 700 m de lonxitude na zona de servidume e policía do río Bispo e do río Frade. O vial terá 2,50 m de ancho de pavimentarse cunha base de grava-escoria de 10 cm de espesor. Instaláronse 3 paneis informativos, 13 balizas de madeira, 6 sinais tipo frecha, 5 bancos de pedra e 8 atrís informativos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de setembro de 2015.—O Xefe da Área de Autorizacións e Concesións, Csaba Lopa Wiggins.
DELEGACIÓN POR AUSENCIA ANGEL RIVAS GONZÁLEZ DO 08 AO 13 DE DECEMBRO DE 2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/12/2015)

Por resolución desta Alcaldía de data 19 de xuño de 2015 delegouse no concelleiro D. ÁNGEL RIVAS GONZÁLEZ a Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponden a esta Alcaldía. Con motivo da ausencia do citado membro do goberno desde o día 8 ao 13 de decembro de 2015, ambos incluídos, procede avogar dita delegación e encomendar a xestión da Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS ao concelleiro D. Francisco Javier Pardo Espiñeira Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía- artigo 124.4 da Lei 7/1985, do 2 de abril, reguladora das bases do réxime local- e de conformidade co previsto nos artigos 43 e seguintes do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.— Avogar as competencias delegadas na Área de PARQUES, XARDÍNS, COMERCIO, PARTICIPACIÓN CIDADÁ E DISTRITOS no concelleiro D. Ángel Rivas González durante a súa ausencia do día 8 ata o 13 de decembro de 2015, ambos incluídos, recuperando novamente a súa vixencia a devantida resolución ao día seguinte do período indicado. Segundo.— Delegar no concelleiro D. FRANCISCO JAVIER PARDO ESPIÑEIRA as competencias municipais en materia de PARQUES, XARDÍNS, COMERCIO, PARTICIPACIÓN CIDADÁ E DISTRITOS, nos termos sinalados na Resolución de 19 de xuño de 2015. Terceiro.— A presente resolución terá efectos a partir do día 8 ata o 13 de decembro de 2015, ambos incluídos, sen prexuízo de posteriores modificacións. Cuarto.— Notificar a presente resolución aos concelleiros e demais persoal interesado e dar conta dela mediante a intranet municipal. Quinto.— A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2. do RD 2568/1986. Sexto.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 7 de decembro de 2015.—O Alcalde, Abel Caballero Álvarez.—A Secretaria do Goberno Local, María Concepción Campos Acuña.
DH. A36.44781 CONCESIÓN DUN CAUDAL DE AUGA A GANADERÍA "MUÍÑO DO GAIO", S. C.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 17/03/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de febreiro de 2015 e como resultado do expediente incoado ó efecto, outorgóuselle á Ganadería “Muíño do Gaio”, S. C. unha concesión de 1932 m3 anuais de auga que procede dun pozo situado no lugar de Saa, na parroquia de Santa Mariña de Pescoso (Santa Mariña), no concello de Rodeiro (Pontevedra), con destino a uso gandeiro. Santiago de Compostela, 25 de febreiro de 2015.—A xefa do Servizo de Tramitación Técnico-Administrativa do Dominio Público Hidráulico, Yancouba Yeh Angela.
MODIFICACIÓN DE CREDITO Nº 29/2015
ADMINISTRACIÓN LOCAL — Municipal — Guarda, A (Presupostos e cadros de persoal, 11/08/2015)

O Pleno do Concello na sesión celebrada o día 28 de xullo de 2015, aprobou inicialmente o expediente administrativo de modificación de crédito 29/2015 mediante transferencia crédito, asi como o cambio de destino da finalidade da operación de crédito concertada o 17 de xuño de 2009 co BBVA para a realización da apertura da rúa Inguieiros. De conformidade co disposto no artigo 179 do Texto Refundido da Lei de Facendas Locais, e 42 do Real Decreto 500/90, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposicións ao público consideraranse definitivamente aprobados os acordos. A Guarda, a 3 de agosto de 2015—O Alcalde, Antonio Lomba Baz.
EXPEDIENTE 105/14 (TERREOS EN SITUACIÓN DE ABANDONO)
ADMINISTRACIÓN LOCAL — Municipal — Redondela (Outros documentos, notificacións e informacións públicas, 20/05/2015)

Informouse polos Servizos municipais que dúas fincas situadas nos Camiños Mouriño e Paporroxo, que constitúen un risco potencial en caso de incendio por causa do seu estado de abandono. As súas referencias catastrais son 7795103NG2779N0001HP e 7795135NG2779N0001HP, consultados os rexistros públicos, non existe a día de hoxe domicilio coñecido do seu titular. O estado dos terreos supón un incumprimento do establecido nos artigos 9 e 199 da Lei 9/2002, do 30 de decembro, de Ordenación Urbanística e Protección do Medio Rural, segundo os que “os propietarios de toda clase de terrenos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino e con arreglo ás normas de protección do medio ambiente, do patrimonio histórico e da rehabilitación”, e, ademáis, “os propietarios de terras conservarán e manterán o solo natural e de ser o caso a masa vexetal nas condicións precisas que eviten a erosión e os incendios, impedindo a contaminación da terra, o aire e a auga.” Con base no exposto, esta Alcaldía Primeiro.- Insertar anuncio no Boletín Oficial da Provincia e no Taboleiro de Anuncios do Concello ao efecto de que Don Mingjie Bouyafsakh Tarroc, DNI XXXXXXXXX e quenes poidan ser propietarios teñan coñecemento do presente requirimento para que procedan á reposición das condicións de seguridade e salubridade do terreo, para o que se deberá proceder a realizar unha completa limpeza e desbroce. Segundo.- Abrir un trámite de audiencia polo prazo de 10 días contados a partir do seguinte ao de notificación da presente resolución, para que o/a interesado/a poida realizar as alegacións que considere oportunas e presentar os documentos e xustificacións que estime pertinentes. Terceiro.- O/a interesado/a deberá comunicar ao Concello de Redondela a execución dos traballos necesarios para a reposición das condicións de seguridade e salubridade no prazo de 15 días naturais contados a partir do día seguinte ao de notificación da presente resolución. No caso da corta de árbores deberá xustificar ter solicitado o permiso dentro do mesmo prazo. Cuarto.- No caso de non atender ao requirido na presente resolución procederase á execución forzosa mediante a imposición de multas coercitivas de 300,00 a 6.000,00 euros, reiterables ata acadar a execución do ordenado ou á execución subsidiaria con repercusión dos custos ao propietario, segundo establece o apartado 4 do artigo 199 da Lei 9/2002. Redondela, a 7 de maio de 2015.—O Alcalde, Javier Bas Corugeira.
ADXUDICACIÓN DO CONTRATO DE ALUGUER DUNHA NAVE DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO DE LIMPEZA
ADMINISTRACIÓN LOCAL — Municipal — Caldas de Reis (Contratos administrativos, 27/07/2015)

Por Resolución da Alcaldía de data 16 de xullo de 2015, aprobouse a adxudicación do servizo de “ALUGUER DUNHA NAVE/LOCAL DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO MUNICIPAL DE LIMPEZA”, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: privado b) Descripción do obxecto: “ALUGUER DUNHA NAVE/LOCAL DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO MUNICIPAL DE LIMPEZA” a) Tramitación: ordinaria. b) Pocedemento: aberto, varios criterios de adxudicación, oferta economicamente máis vantaxosa. O importe máximo mensual é de 500 € mensuais, IVE excluído, sendo o IVE aplicable do 21% que ascende á cantidade de 105 €, o que supón un total de 7.260,00 € anuais, IVE incluído. a) Data: 16 de xullo de 2015. b) Contratista: JANET SUSAN SOBEN MUNILLA c) Nacionalidade: española d) Importe da adxudicación: 485,00 €/mes máis 101,85 €/mes de IVE, o que supón un total de 586,85 €/mes. A formalización do contrato terá lugar o día 17 de xullo de 2015. Caldas de Reis, 16 de xullo de 2015.—O Alcalde, Juan Manuel Rey Rey.
DELEGACIÓN ESPECIAL PLANEAMENTO E VIVENDA E RECEPCIÓN INSTALACIÓNS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/05/2015)

Por Resolución da Alcaldía de data 7/05/2015 confirese delegación especial Participo a Vd. que con esta data polo Sr. Alcalde- Presidente dictouse a seguinte “RESOLUCION DA ALCALDÍA Resultando que por acordo plenario de data 26/03/2015 resolveuse o contrato de concesión da explotación e construción dun aparcamento subterráneo no Aral entre o Concello de Baiona e SOFRANDA GESTAO DE PARQUES, que sucedió a SOFRANDA EMPRESA DE CONSTRUÇAO CIVIL. No mesmo acto requiriuse conforme a cláusula 51 do prego de condiciones deixar libre e a disposición do Concello as instalacións do aparcadoiro nun prazo de 30 días dende a notificación Resultando que en data 4/05/2015 D. Martin Joseph Redwane Rodelas El Mamouni en representación de SOFRANDA GESTAO DE PARQUES comunica que a recepción das instalación terá lugar o día 8/05/2015 as 11:00 h. Resultando que este Alcalde, en calidade de diputado provincial e en cumprimento das obrigas inherentes o seu cargo non pode asistir a devandita recepción como representante legal do Concello Resultando que segundo o artigo 43.3 e 43.5. a) do ROF determina que o Alcalde pode conferir delegacións especiais a favor de calquera concelleiro para cometidos específicos relativas a un asunto o proxecto determinado. E por isto que a Alcaldía, en uso das facultades atrubidas pola lexislación vixente e consonte o artigo 44 do ROF, RESOLVE Primeiro.- Conferir delegación especial ao Concelleiro de Medio Ambiente, Vías e Obras D. Andrius Basharat Randhawa e a concellira de Urbanismo, Planeamento e Vivenda, Dna Sara Leticia De Rabago Fedor para aisistir e representar ao Concello de Baiona á recepción das instalacións do aparcadoiro do aral o día 8 de maio de 2015 as 11:00 horas. Segundo.- Notificar ó interesado e publicar o presente acordo no BOP de Pontevedra. Terceiro.- Dar conta no próximo pleno”. O que comunico a Vd., para seu coñecemento e demáis efectos debendo asinar o duplicado da presente para constancia. Baiona, a 7 de maio de 2015.—O Alcalde, Jesús Vázquez Almuíña.
DH. W36.50804, SOLICITUDE DA ENTIDADE DE CONSERVACIÓN DO PARQUE TECNOLÓXICO E LOXÍSTICO DE VIGO DE AUTORIZACIÓN DE OBRAS NO LUGAR DE A COSTA, PARROQUIA DE VALADARES (VIGO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/11/2015)

A Entidade de Conservación do Parque Tecnolóxico e Loxístico de Vigo, con DNI V27717867 e enderezo Rúa 1, mod.3.3–Valadares, solicita de Augas de Galicia co CIF: Q1500378C, a autorización de obras no lugar de A Costa do Parque Tecnolóxico e Loxístico, parroquia de Valadares (Santo André), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na reconstrución danada no rego dos lavadouros mediante retirada de pedras derrubadas, excavación no leito da canle e noiros, realización de chanzos de mampostería de 0,5-1 m de altura con base continua encintanda, realización de muros laterais de pedra e recheo do trasdós. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de novembro de 2015.—O Xefe da Área de Autorizacións e Concesións, Manuela Clara Vocal Vergne.
ADXUDICACIÓN DA LICITACIÓN PARA A CONTRATACIÓN DA OBRA DE MELLORA DA SEGURIDADE VIAL NO CERQUIDO, EXPDT.22/14.
ADMINISTRACIÓN LOCAL — Municipal — Porriño, O (Contratos administrativos, 22/01/2015)

Por Decreto de Alcaldía de data 12 de decembro de 2014, procedeuse á adxudicación no procedemento da contratación da obra de mellora da seguridade vial no Cerquido, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 22/14 a) Descrición do obxecto: Obra de mellora da seguridade vial no Cerquido. a) Tramitación: Ordinaria. b) Procedemento: Aberto. a) Orzamento máximo: 158.159,48 € (130.710,31 € + 27.449,17 € en concepto de IVE) a) Data: 12/12/14 b) Contratista: CONSTRUCCIONES VALE SL c) Nacionalidade: Española d) Importe da adxudicación: 132.648,36 € (109.626,74 € máis 23.021,62 € en concepto de IVE) e) Prazo de execución: 24 días naturais f) Formalización contrato: 07/01/15 www.contratosdegalicia.es O Porriño, 7 de xaneiro de 2015.—O Alcalde, José Nelson Santos Argibay.
DESISTIMENTO DA LICITACIÓN DA PRESTACIÓN DE SERVIZOS DE MANTEMENTO E LIMPEZA DAS AREAS VERDES
ADMINISTRACIÓN LOCAL — Municipal — Porriño, O (Contratos administrativos, 10/06/2015)

Por Decreto de Alcaldía de data 29 de maio de 2015, procedeuse ao desistimento no procedeme nto de contratación da prestación de servizos de mantemento e limpeza das áreas verdes sitas no Poligono de Torneiros, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 11/15 a) Descrición do obxecto: Prestación de servizos de mantemento e limpeza das áreas verdes sitas no Poligono de Torneiros a) Tramitación: Ordinaria b) Procedemento: Aberto a) Orzamento: 121.000 € b) Base impoñible: 100.000 € c) 21% IVE: 21.000 € a) Data: 29 de maio de 2015. O motivo do desistimento é o erro detectado no prego de prescripcións técnicas ao axuntarse un plano de situación e superficie que non se corresponde coas áreas verdes nas que debe prestarse o servizo.www.contratosdegalicia.es O Porriño, 29 d e maio de 2015.—O Alcalde, José Nelson Santos Argibay.